CELEX: 32020R0420
Language: ro
Date: 2020-03-16 00:00:00
Title: Regulamentul de punere în aplicare (UE) 2020/420 al Comisiei din 16 martie 2020 de corectare a versiunii în limba germană a Regulamentului (UE) 2016/919 privind specificația tehnică de interoperabilitate referitoare la subsistemele de „control-comandă și semnalizare” ale sistemului feroviar în Uniunea Europeană (Text cu relevanță pentru SEE)

20.3.2020   
               
               
                  RO
               
               
                  Jurnalul Oficial al Uniunii Europene
               
               
                  L 84/5
               
            
         REGULAMENTUL DE PUNERE ÎN APLICARE (UE) 2020/420 AL COMISIEI
         din 16 martie 2020
         de corectare a versiunii în limba germană a Regulamentului (UE) 2016/919 privind specificația tehnică de interoperabilitate referitoare la subsistemele de „control-comandă și semnalizare” ale sistemului feroviar în Uniunea Europeană
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva (UE) 2016/797 a Parlamentului European și a Consiliului din 11 mai 2016 privind interoperabilitatea sistemului feroviar în Uniunea Europeană (1), în special articolul 5 alineatul (11),
         întrucât:
         
                     (1)
                  
                  
                     Versiunea în limba germană a Regulamentului (UE) 2016/919 al Comisiei (2) conține o eroare la punctul 2 al secțiunii 7.4.2.3 din anexă în ceea ce privește condițiile de aplicare a unei faze de tranziție.
                  
               
                     (2)
                  
                  
                     Prin urmare, versiunea în limba germană a Regulamentului (UE) 2016/919 trebuie să fie rectificată în mod corespunzător. Celelalte versiuni lingvistice nu sunt afectate.
                  
               
                     (3)
                  
                  
                     Din cauza erorii de la punctul 2 al secțiunii 7.4.2.3 din anexă, operatorii economici fac obiectul unor cerințe restrictive inutile privind introducerea pe piață a vehiculelor feroviare. Între 16 iunie 2019 și 31 decembrie 2020, trebuie să fie posibilă, în anumite condiții, eliberarea de autorizații de introducere pe piață a vehiculelor în conformitate cu setul de specificații nr. 1 menționat în tabelul A 2 din anexa A la anexa la Regulamentul (UE) 2016/919. Condițiile de îndeplinit trebuie să fie ca vehiculele să fie autorizate în conformitate cu un tip de vehicul care a fost autorizat înainte de 1 ianuarie 2019 în conformitate cu setul de specificații nr. 1 menționat în tabelul A 2 din anexa A la anexa la Regulamentul (UE) 2016/919. Prin urmare, versiunea în limba germană trebuie corectată cu efect retroactiv.
                  
               
                     (4)
                  
                  
                     Măsurile prevăzute în prezentul regulament sunt conforme cu avizul comitetului înființat în temeiul articolului 51 alineatul (1) din Directiva (UE) 2016/797,
                  
               ADOPTĂ PREZENTUL REGULAMENT:
         
            Articolul 1
            
               (nu privește versiunea în limba română)
            
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 16 iunie 2019.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 16 martie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 138, 26.5.2016, p. 44.
         
            (2)  Regulamentul (UE) 2016/919 al Comisiei din 27 mai 2016 privind specificația tehnică de interoperabilitate referitoare la subsistemele de control-comandă și semnalizare ale sistemului feroviar în Uniunea Europeană (JO L 158, 15.6.2016, p. 1).